Румен Ченков
Ваксина

chitanka.info

Животът ти да тръгне отначало,

когато си на тридесет и три

и времето ще те нашари в бяло

след някоя година може би,

е трудно. Дяволски е трудно!

Когато си на тридесет и три

и ти остава половин живот,

да предизвикаш истински съдбата

е лудост или нестандартен ход.

Но ние трябва да сме малко луди,

и нестандартни трябва да сме днес —

най-точната рецепта да ни има,

най-силната ваксина против стрес.

1995 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.